星期六晚，我地只係2個人，但都要响街度等左成45分鐘先有得入去。好似全店人都會叫牛肉餅，我地咪跟住叫囉。果然係好好味！感覺就好似小龍包既方法：用生煎包既薄皮加上厚厚既牛肉，咬落去會有好多肉汁。其他既清真抄面就一般，d汁都幾辣..... 可能係我鍾意食乾身既面多d啦。而個肉絲粉皮就幾好，粉好爽身， 都好夠麻醬。有樣野要讚：就係响咁旺既鋪，d 阿姐一d都唔寸，而且仲好有心機同你傾計，無論係叫位同招呼客人既姐姐，都好好人，阿老闆真走運！